|  |  |
| --- | --- |
| Федераль Теркәү хезмәтенең Татарстан Республикасы буенча Баш идарәсе 2006 елның 13 маендагы 13 номерлы карары ОГРН 1061600051358 Федераль Теркәү хезмәтенең Татарстан Республикасы буенча Баш идарәсе җитәкчесе урынбасары Г.А.Габдрахманова 2006 елның 18 мае  | 2006 елның 22 мартында Татарстан Республикасы муниципаль берәмлекләре Советы съездында **РАСЛАНДЫ** |
| Федераль Теркәү хезмәтенең Татарстан Республикасы буенча Баш идарәсе 2007 елның 18 июлендәге 2342 номерлы карары ЕГРЮЛдә 2007 елның 25 июлендә № 2071600052643 номерлы язмасы Федераль Теркәү хезмәтенеңТатарстан Республикасы буенча Баш идарәсе җитәкчесе урынбасары А.П.Колесников  | Татарстан Республикасы муниципаль берәмлекләре Советының II съезды 2007 елның 30 маенда**үзгәрешләр һәм өстәмәләр** белән **РАСЛАНДЫ**Татарстан Республикасы муниципаль берәмлекләре Советы рәисеМ.З. Шакиров |
| Уставка үзгәрешләрне дәүләт теркәве турында язма 2011 елның 18 февралендә кертелде № 2111600003436 Россия Федерациясе Юстиция министрлыгыТатарстан Республикасы буенча идарәсе Башлыгы Г.И.Сергеева | Татарстан Республика муниципаль берәмлекләре Советының Vсъезды2010 елның 21 декабрендә **үзгәрешләр һәм өстәмәләр** белән **РАСЛАНДЫ** Татарстан Республикасы муниципаль берәмлекләре Советы рәисе  М.З. Шакиров |
| Уставка үзгәрешләрне дәүләт теркәве турында язма 2012 елның 17 гыйнварында кертелде № 2121600003589 Россия Федерациясе Юстиция министрлыгыТатарстан Республикасы буенча идарәсе башлыгы вазифаларын вакытлыча башкаручы О.В.Чиркова  | Татарстан Республика муниципаль берәмлекләре Советының Vсъезды2011 елның 16 ноябрендә**үзгәрешләр һәм өстәмәләр** белән**РАСЛАНДЫ** Татарстан Республикасы муниципаль берәмлекләре Советы рәисеМ.З. Шакиров |
| Уставка үзгәрешләрне дәүләт теркәве турында язма 2014 елның 5 февралендә кертелде № 2141600002828 Россия Федерациясе Юстиция министрлыгыТатарстан Республикасы буенча идарәсе башлыгы Г.И.Сергеева  | Татарстан Республикасы муниципаль берәмлекләре Советының VIII съезды 2013 елның 25 декабрендә**үзгәрешләр һәм өстәмәләр** белән **РАСЛАНДЫ**Татарстан Республикасы муниципаль берәмлекләре Советы рәисеМ.З.Шакиров  |
| Татарстан Республикасы муниципаль берәмлекләре Советының Х съезды 2015 елның 25 декабрендә **яңа редакциядә** **РАСЛАНДЫ**Татарстан Республикасы муниципаль берәмлекләре Советы рәисеМ.З.Шакиров |

 **ТАТАРСТАН РЕСПУБЛИКАСЫ**

**МУНИЦИПАЛЬ БЕРӘМЛЕКЛӘРЕ СОВЕТЫ»**

 **АССОЦИАЦИЯСЕ**

**УСТАВЫ**

 **(яңа редакциядә)**

**Казан – 2015**

1 статья**. Гомуми нигезләмәләр**

* 1. «Татарстан Республикасы муниципаль берәмлекләре Советы» Ассоциациясе (алга таба – Совет) «Россия Федерациясендә җирле үзидарәне оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 66 статьясы нигезендә Татарстан Республикасында анда яшәүчеләр мәнфәгатьләрендә җирле үзидирәне үстерү буенча федераль законнар, Татарстан Республикасы законнары, әлеге Устав билгеләгән максатларны һәм бурычларны гамәлгә ашыру өчен төзелгән Татарстан Республикасы муниципаль берәмлекләренең ирекле берләшмәсе булып тора.
	2. Советны оештыру һәм аның эшчәнлеге «Коммерциячел булмаган оешмалар турында» 1997 елның 12 гыйнварындагы 7-ФЗ номерлы Федераль законның ассоциацияләргә карата кулланылучы таләпләре нигезендә башкарыла. Советны гамәлгә Татарстан Республикасы муниципаль берәмлекләренең вәкиллекле органнары куя.
	3. Совет аның әгъзалары булып торган Татарстан Республикасы муниципаль берәмлекләре мәнфәгатьләрен яклый һәм үз эшчәнлеген Татарстан Республикасы территориясендә тормышка ашыра.
	4. Совет эшчәнлеге Россия Федерациясе Конституциясе, Татарстан Республикасы Конституциясе, Европа җирле үзидарәсе хартиясе, Россия Федерациясе Граждан кодексы, «Россия Федерациясендә җирле үзидарәне оештыруның гомуми принциплары турында» 131-ФЗ номерлы, «Коммерциячел булмаган оешмалар турында» 7-ФЗ номерлы федераль законнар, Россия Федерациясенең, Татарстан Республикасының башка законнары, Россия Федерациясенең халыкара шартнамәләре, әлеге Устав нигезендә һәм аларга туры китереп тормышка ашырыла.
	5. Советның гамәлгә кую документы булып, Советның иң югары органы – съезд кабул иткән әлеге Устав тора.
	6. Совет дәүләт теркәвен узган мизгелдән юридик зат хокукларын һәм бурычларын ала. Совет үз милкендә аерымланган мөлкәткә ия була, үз йөкләмәләре буенча әлеге мөлкәт белән җавап тота. Үз исеменнән мөлкәти һәм башка хокукларга ия була һәм аларны башкара, йөкләмәләр үти, судларда дәгъвачы һәм җавап бирүче була ала.

Совет Россия Федерациясе территориясендә банкларда исәп-хисап счетлары (шул исәптән валютада да) ачарга хокуклы.

Совет үз атамасы язылган мөһергә һәм штампларга ия була, үз символикасын, үз атамасы һәм эмблемасы төшерелгән бланклар булдырырга хокуклы.

1.7. Совет гамәлдәге законнар белән тыелмаган һәм аның максатларына туры килүче эшчәнлекне башкара ала.

1.8. Совет коммерциячел булмаган оешмалар төзергә яисә шундый оешмаларда катнашырга мөмкин.

1.9. Совет үз вәкиллекләрен булдыра ала. Юридик затлар булмаган вәкиллекләр алар турында Совет раслый торган нигезләмәләр нигезендә эш йөртә. Совет законнар урнаштырган тәртиптә үз вәкиллекләрен Татарстан Республикасы территориясендә, Россия Федерациясенең башка төбәкләрендә һәм чит илләрдә ача ала.

1.10. Совет массакүләм мәгълүмат чараларын гамәлгә куярга мөмкин.

1.11. Совет үз әгъзалары йөкләмәләре буенча җаваплы түгел. Совет әгъзалары үз кертемнәренә пропорциональ күләмдә аның йөкләмәләре буенча субсидиар җаваплы була.

1.12. Советның атамасы татар телендә «Татарстан Республикасы муниципаль берәмлекләре советы» Ассоциациясе, рус телендә – Ассоциация «Совет муниципальных образований Республики Татарстан». Советның урнашкан җире – Казан шәһәре, Кремль.

2 статья. **Советның максатлары һәм бурычлары**

2.1. Советның төп максатлары булып түбәндәгеләр тора:

– Татарстан Республикасында җирле үзидарәне, аның икътисади, хокукый, оештыру һәм территориаль нигезләрен булдыруга һәм үстерүгә булышлык;

–Татарстан Республикасы муниципаль берәмлекләренең уртак мәнфәгатьләрен чагылдыру, тәкъдим итү һәм яклау;

– Татарстан Республикасы муниципаль берәмлекләренең бердәм гомумроссия муниципаль берәмлекләре берләшмәсе, халыкара муниципальара хезмәттәшлек оешмалары белән үзара хезмәттәшлеген тәэмин итү;

– Татарстан Республикасы муниципаль берәмлекләре халкының социаль һәм икътисади проблемаларын хәл итүгә, Татарстан Республикасы муниципаль берәмлекләре халкының тормыш дәрәҗәсен күтәрүгә ярдәм;

 –гражданнарны Татарстан Республикасы территориясендә җирле үзидарәне тормышка ашыру процессына җәлеп итүгә булышлык;

– Татарстан Республикасы муниципаль берәмлекләренең Россия Федерациясе башка субъектлары муниципаль берәмлекләре белән муниципаль идарә алдынгы тәҗрибәсен өйрәнү һәм тарату максатларында хезмәттәшлеген тәэмин итү.

2.2. Үз максатларына ирешү өчен Совет түбәндәге бурычларны хәл итә:

– Татарстан Республикасы Президентының 2005 елның 28 ноябрендәге УП-465 номерлы Указы белән төзелгән Татарстан Республикасы муниципаль районнары һәм шәһәр округлары башлыклары Советы (алга таба – Башлыклар советы) белән бергәләп, федераль башкарма хакимият органнарының территориаль органнары белән үзара хезмәттәшлеген тормышка ашыра;

– «Татарстан Республикасы дәүләт хакимияте органнарының Татарстан Республикасы муниципаль берәмлекләре Советы белән үзара хезмәттәшлеге турында» Татарстан Республикасы Законы нигезендә Татарстан Республикасы дәүләт хакимияте органнары белән үзара хезмәттәшлекне тормышка ашыра;

* җирле үзидарәне үстерү мәнфәгатьләрендә муниципаль берәмлекләр, юридик һәм физик затлар белән үзара хезмәттәшлекне тормышка ашыра;
* Башлыклар советы белән бергәләп, территорияләр һәм муниципалитетларның комплекслы социаль-икътисади үсеше төбәк һәм муниципальара программаларын формалаштыруда һәм гамәлгә ашыруда катнаша;

– муниципаль берәмлекләрнең тиешле типлары буенча Татарстан Республикасының иң яхшы муниципаль берәмлекләре исеменә; иң яхшы муниципаль берәмлек башлыгы исеменә, иң яхшы җирле администрация башлыгы исеменә, тиешле номинацияләр буенча иң яхшы муниципаль хезмәткәр исеменә; Татарстан Республикасының иң яхшы территориаль үзидарәсе исеменә конкурслар үткәрә;

– Татарстан Республикасында җирле үзидарәнең торышы һәм муниципаль берәмлекләрне үстерү турында еллык докладның бүлекләрен әзерләүне һәм Башлыклар советына тапшыруны тормышка ашыра.

Моннан тыш, Россия Федерациясе һәм Татарстан Республикасының гамәлдәге законнарына каршы килми торган, Совет максатларына туры килүче башка эшчәнлекне башкара:

* законнар белән билгеләнгән тәртиптә, муниципаль берәмлекләр эшчәнлегенә йогынты ясаучы яисә йогынты ясарга мөмкин булган Татарстан Республикасы законнарын формалаштыруда катнаша, моңа Татарстан Республикасы законнарына һәм башка норматив актларына алдан экспертиза ясау да керә;

– муниципаль берәмлекләрнең җирле үзидарәләре органнары һәм белгечләре, Татарстан Республикасы муниципаль учреждениеләре һәм предприятие җитәкчеләре һәм белгечләре мәнфәгатьләрен хокукый яклауны тормышка ашыра;

– муниципаль хуҗалык тармакларында иң яхшы гамәл урнәкләрен (продуктларын) җыюны, өйрәнүне һәм таратуны башкара;

– җирле үзидарәне, муниципаль хуҗалык һәм муниципальара хезмәттәшлекне оештыру һәм аларның эшчәнлеге мәсьәләләрендә Татарстан Республикасы муниципаль берәмлекләренә методик ярдәм күрсәтә;

– муниципаль хуҗалыкның төрле өлкәләрендә муниципальара хезмәттәшлекне үстерүгә булышлык итә;

– җирле үзидарәне һәм муниципаль хуҗалык тормакларын үстерәнең актуаль мәсьәләләрен өйрәнү буенча фәнни-методик эш алып бара, шул исәптән галимнәрне һәм белгечләрне җәлеп итә;

– Татарстан Республикасы муниципаль берәмлекләре җирле үзидарәләре муниципаль хезмәткәрләрен һәм сайлаулы затлар кадрларын әзерләүгә һәм яңадан әзерләүгә ярдәм итә;

– Россия Федерациясе һәм Татарстан Республикасы җәмәгать оешмалары (берләшмәләре) белән үзара хезмәттәшлек итә, җирле үзидарә мәсьәләләре буенча халыкара багланышлар һәм элемтәләрне тормышка ашыра.

2.3. Үз максатларын һәм бурычларын гамәлгә ашырганда Совет муниципаль берәмлекләр, Совет әгъзалары эшчәнлегенә тыкшынырга хокуклы түгел, аларның мөстәкыйльлеген чикли алмый.

3 статья. **Совет әгъзалары**

3.1. Әлеге Уставны танучы һәм үтәүче, Совет органарының үз компетенцияләре чикләрендә кабул ителгән карарларын башкаручы, әгъзалык кертемнәрен түләүче һәм Совет эшендә катнашучы Татарстан Республикасы муниципаль берәмлекләре Совет әгъзалары була ала.

 Татарстан Республикасы муниципаль берәмлекләре Советында муниципаль берәмлекләрнең вәкилләре булып муниципаль берәмлекләр башлыклары тора.

Муниципаль берәмлекнең вәкиллекле органы карары буенча Совет әгъзасын җирле үзидарәнең сайланып куелган вазыйфан затлары, вәкиллекле орган депутатлары һәм әлеге муниципаль берәмлекнең муниципаль хезмәткәрләре арасыннан башка затлар да алыштыра ала.

4 статья. **Совет органнары**

4.1. Совет әлеге Устав белән билгеләнгән максатларны һәм бурычларны Совет органнарының муниципаль берәмлекләр – Совет әгъзалары белән үзара хезмәттәшлегендә эшчәнлеге аша гамәлгә ашыра.

4.2.Совет органнары булып тора:

Совет Съезды (алга таба – съезд);

Совет Президиумы (алга таба – президиум);

Совет Рәисе (алга таба – рәис);

Советның Ревизия комиссиясе (алга таба – ревизия комиссиясе).

5 статья. **Совет әгъзаларының хокуклары һәм бурычлары**

5.1. Совет әгъзалары түбәндәгеләргә хокуклы:

– Советка идарә итүдә, Совет үткәрә торган чараларда катнашырга;

– Совет органнарына сайларга һәм сайланырга;

* Совет органнары каравына Совет эшчәнлеге предметы булган барлык мәсьәләләр буенча тәкъдимнәр кертергә, аларны тикшерүдә һәм карарлар кабул итүдә катнашырга, шулай ук бу органнарга теләсә-нинди мәсьәләләр һәм белдерүләр белән мөрәҗәгать итәргә;
* Совет съезды, Совет президиумы утырышы көн тәртибенә тәкъдимнәр кертергә;
* Совет эшчәнлеге, аның планнары һәм программалары,аның финанс акчаларын (шул исәптә валютаны) сарыф итү турында мәгълүмат алырга;
* Советтан консультатив, методик, юридик һәм башка ярдәм алырга;
* беренче чират тәртибендә Советның мәгълүмати базасыннан, Совет һәм ул гамәлгә куйган хуҗалык җәмгыятьләре җитештерүче продукциядән һәм хезмәт күрсәтүләрдән файдаланырга;
* үзенә отышлы шартларда Совет кабул иткән проектлар һәм программаларны финансларга һәм кредитларга;
* Советтан Устав эшчәнлеген тормышка ашыруга мөлкәт, шул исәптән акчалар алырга;
* Совет милкенә Устав эшчәнлеген тормышка ашыруга мөлкәт тапшырырга;
* Совет бетерелгән очракта, аның кредиторлар белән исәп-хисап ясаганнан соң калган мөлкәтен, үзенең әгъзалык һәм өстәмә мөлкәти кертемнәренә пропорциональ күләмдә алырга;
* граждан-хокукый нәтиҗәләргә китерүче Совет органнары карарларына законда каралган очракларда һәм тәртиптә шикаять белдерергә;
* Совет исеменнән эш итеп, Советка китерелгән чыгымнарны кайтаруны таләп итергә;

– гамәлдәге законнар нигезендә үзләренә бирелгән башка хокукларны тормышка ашырырга.

5.2. Совет әгъзалары бурычлы:

– Уставны үтәргә, Совет органнарының үз компетенцияләре чикләрендә кабул иткән карарларын үтәргә, аның Устав максатларына һәм бурычларына ирешү өчен аның эшендә катнашырга;

* Уставта каралган әгъзалык кертемнәрен үз вакытында түләргә. Шулай ук Совет карары буенча Совет мөлкәтенә өстәмә мөлкәти кертемнәр ясарга;
* Совет органнарына муниципаль берәмлекләр эшчәнлеге белән бәйле кирәкле мәгълүматны бирергә;
* граждан кодексында, башка законда яисә Совет Уставында каралган кирәкле күләмдә һәм тәртиптә, ысулда һәм вакытларда Совет мөлкәтен булдыруда катнашырга;
* закон нигезендә алардан башка Совет үз эшчәнлеген дәвам итә алмаса, әгәр аларның катнашуы әлеге карарларны кабул итү өчен зарури булса, карарлар кабул итүдә катнашырга;
* Совет эшчәнлеге турында конфиденциаль мәгълүматны таратмаска;
* Советка зыян китерүгә алдан ук юнәлгән гамәлләр кылмаска;

– гамәлдәге законнарда, әлеге Уставта һәм үз вәкаләтләре кысаларында Совет органнары кабул иткән башка актларда каралган башка бурычларны үтәргә.

5.3. Советка аның әгъзалары тарафыннан китерелгән зыян алар тарафыннан Совет съезды карары буенча тулы күләмдә каплана. Китерелгән зыянны каплау сыйфатында кертелергә тиешле сумма исәп-хисап счетына карар кабул ителгән көннән 10 көннән дә соңга калмыйча кертелә.

6 статья. **Совет әгъзалыгына кабул итү һәм аннан чыгу тәртибе**

6.1. Совет Татарстан Республикасы муниципаль берәмлекләре исәбеннән яңа әгъзалар кабул итү өчен ачык.

6.2. Советта әгъзалык ихтыярый.

6.3. Советның яңа әгъзасын кабул итү муниципаль берәмлекнең вәкиллекле органы карары нигезендә Совет съезды тарафыннан башкарыла.

Совет Рәисе гариза бирүчене гариза биргән көннән иң якын Совет съездында тәкъдим итә.

Гариза бирүче Совет әгъзалыгына кабул итү турында Совет съезды карары кабул ителгән көннән соң ун көн дәвамында Совет әгъзасы булган муниципаль берәмлек өчен агымдагы елга билгеләнгән әгъзалык кертеме күләмендә керү кертеме бирергә тиеш.

Гариза бирүче керү кертеме түләгәннән соң Совет әгъзалыгына кабул ителгән дип санала.

6.4. Совет әгъзасының хокуклары өченче затларга тапшырыла алмый.

6.5. Совет әгъзалыгыннан чыгу Совет съездына язмача гариза бирү белән башкарыла.

Совет әгъзасы аның составыннан чыгу турында гариза биргәннән соң өч айдан да соңга калмыйча Совет түбәндәгеләргә бурычлы:

* әлеге әгъза тарафыннан Советка вакытлыча файдалануга бирелгән мөлкәтне кайтару вакытларын билгеләргә;
* Совет әгъзасы Совет акчалары исәбенә сатып алган яисә аңарда файдалануда булган мөлкәтне кайтару күләмен һәм вакытларын билгеләргә;
* Совет белән төзелгән шартнамәләр буенча чыгучы әгъза белән финанс исәп-хисапларын ясарга;
* Советка карата үзенә элегрәк алган йөкләмәләрне Совет әгъзасы тарафыннан үтәү тәртибен билгеләргә;
* әгъзаның Советтан чыгуы белән бәйле башка мәсьәләләрне хәл итәргә.

Югарыдагы мәсьәләләрне хәл итүдән соң гариза бирелгән көннән өч ай узганчы иң якын арадагы съездда гариза бирүчене Совет составыннан чыгару турындагы карар раслана.

Керү һәм еллык әгъзалык кертемнәре кире кайтарылмый.

6.6. Совет әгъзасы булган муниципаль берәмлекне үзгәртеп кору очрагында әлеге муниципаль берәмлек тиешле вәкиллекле органның вәкаләтләре туктатылган мизгелдән Совет составыннан чыккан булып санала.

6.7. Совет әгъзасы түбәндәге очракларда Совет составыннан чыгарыла ала:

– Совет Уставын даими бозу;

* Совет органнарының үз компетенцияләрендә кабул иткән карарларын даими үтәмәү;

– әгъзалык кертемнәрен ике ел рәттән түләмәү.

6.8. Муниципаль берәмлекне Совет составыннан чыгару турында эш кузгату инициативасына Совет Рәисе, Совет президиумы ия.

Муниципаль берәмлекне Совет составыннан чыгару турындагы мәсьәлә мәҗбүри рәвештә Совет президиумы тарафыннан каралырга тиеш. Муниципаль берәмлекне Совет составыннан чыгару турындагы карар Совет президиумы составы исемлегеннән күпчелек тавыш белән кабул ителә.

6.9. Муниципаль берәмлекне Совет составыннан чыгару турындагы карар, бу хакта Совет президиумы карары булганда, Совет съезды тарафыннан Совет әгзаларының исемлектәге составыннан күпчелеге белән раслана.

Советның чыгарылган әгъзасының җаваплылыгына карата Советтан чыгуга караган кагыйдәләр кулланыла.

7 статья. **Совет съезды**

7.1. Советның иң югары органы булып Совет съезды тора.

7.2. Съезд кимендә елга бер тапкыр чакырыла.

Чираттан тыш съезд түбәндегеләр инициативасы буенча чакырыла ала:

* әгәр дә бу карар өчен аның әгъзаларының кимендә өчтән бере тавыш бирсә, президиум;

– әгәр дә бу карар өчен аның әгъзаларының яртысыннан күбрәге тавыш бирсә, ревизия комиссиясе.

Чираттан тыш съезд аның инициаторы (инициаторлары) тәкъдим иткән мәсьәләләрне тикшерә.

Съезд эше формасы булып създның пленар утырышы тора.

Съезд мәсьәләләрне тикшерү үткәрә, позицияләрне эшли һәм Совет органнары докладлары һәм ясаган тәкъдимнәре нигезендә карарлар кабул итә.

Съезд Совет эшчәнлегенең теләсә-нинди мәсьәләләрен, шул исәптән Советның башка органнары компетенциясенә кертелгәннәрен дә карарга хокуклы.

7.3. Түбәндәге мәсьәләләрне карау фәкать съезд компетенциясенә керә:

7.3.1. Совет Уставын кабул итү, аңа үзгәрешләр һәм өстәмәләр кертү. Совет Уставы, аңа үзгәрешләр һәм өстәмәләр гамәлдәге законнар билгеләгән тәртиптә һәм вакытта дәүләт теркәвенә алынырга тиеш һәм шундый теркәү мизгеленнән юридик көчкә ия була;

7.3.2. Совет эшчәнлегенең өстенлекле юнәлешләрен, программаларын, еллык һәм перспектив планнарын билгеләү һәм аларны үтәү турында хисапларны раслау;

7.3.3. Совет рәисен, президиумны, ревизия комиссиясен сайлау һәм аларның вәкаләтләрен вакытыннан алда туктату;

7.3.4. Совет мөлкәтен формалаштыру һәм аннан файдалану тәртибен урнаштыру;

7.3.5. Әгъзалык һәм өстәмә мөлкәти кертемнәр түләү күләмнәрен һәм тәртибен билгеләү; Совет составына яңа әгъзалар кабул итү һәм Совет әгъзалыгыннан чыгару тәртибен билгеләү;

7.3.6. Советка яңа әгъзалар кабул итү һәм Совет әгъзалыгыннан чыгару;

7.3.7. Советның бердәм Гомумироссия муниципаль берәмлекләре берләшмәсенә һәм муниципальара хезмәттәшлек халыкара оешмаларына керүе;

7.3.8. Ревизия комиссиясе хисабын карау һәм раслау;

7.3.9. Советны үзгәртеп оештыру һәм бетерү турында, ликвидация балансын раслау хакында карар кабул итү.

7.4. Съезд компетенциясенә түбәндәге мәсьәләләрне карау керә:

7.4.1. Татарстан Республикасында җирле үзидарә оештыруның гомуми мәсьәләләре буенча Совет докладларын, тәкъдимнәрен һәм резолюцияләрен кабул итү;

7.4.2. Совет эшчәнлеге максатларын, бурычларын һәм төп юнәшләрен гамәлгә ашыруга юнәлгән карарлар, тәкъдимнәр, резолюцияләр кабул итү;

7.4.3. Совет органнары һәм вазыйфаи затларын сайлаулар турында нигезләмә кабул итү;

7.4.4. Совет рәисе, Совет президиумы эшчәнлеге турында хисапларны карау һәм раслау;

7.4.5. Совет вәкиллекләрен булдыру, Совет вәкиллекләре турында нигезләмәне раслау;

7.4.6. Совет символасын раслау.

7.5. Съездның чираттагы утырышы вакытын Совет президиумы билгели.

7.6. Совет рәисе Совет президиумы карары нигезендә Совет әгъзаларына съездның вакыты, уздыру урыны һәм аның каравына кертелүче мәсьәләләр турында съездны үткәрү көненә кадәр кимендә ике атна алдан хәбәр итә.

7.7. Съезд утырышында Совет рәисе рәислек итә.

7.8. Совет әгъзаларының яртысыннан күбрәге катнашса, съезд хокуклы була.

7.9. Совет съездында вәкиллек нормасы – Советның һәр әгъзасыннан бер тавышка хокуклы һәр муниципаль берәмлектән бер вәкил.

7.10. Әгәр съезд карары өчен Совет әгъзаларының съезд утырышында теркәлгән вәкилләре саныннан күпчелеге тавыш бирсә, карар кабул ителгән булып санала. Совет съездының фәкать аның компетенциясенә кергән мәсьәләләр буенча карар, әгәр аның өчен Совет әгъзаларының гомуми санынан 2/3 өлеше тавыш бирсә, кабул ителгән дип санала. Съездның аерым карарлары әлегә Уставның башка нигезләмәләре урнаштырган тәртиптә кабул ителә. Процедура мәсьәләләре буенча карарлар кабул итү тәртибе съезд тарафыннан билгеләнә.

7.11. Совет рәисен, Совет президиумы әгъзаларын, Советның ревизия комиссиясе әгъзаларын сайлау һәм аларның вәкаләтләрен вакытыннан алда туктату буенча тавыш бирү процедурасы съезд кабул итүче Советның органнарын һәм вазыйфан затларын сайлаулар турындагы нигезләмә белән билгеләнә.

7.12. Съезд карарларына Совет рәисе кул куя.

 7.13. Съезд карарлары, аның эшен оештыруга кагылышлы карарлардан тыш, съезд тәмамланганнан соң ун көннән дә соңга калмыйча, Советның барлык әгъзаларына җибәрелә.

8 статья. **Совет президиумы**

8.1. Совет президиумы Советның коллегиаль органы булып тора, Совет исеменнән һәм съезд карарлары нигезендә генә Совет съездлары арасындагы чорда даими эш йөртә һәм Совет съезды компетенциясенә кертелмәгән Совет эшчәнлегенең барлык мәсьәләләре буенча карарлар кабул итәргә хокуклы.

8.2. Совет президиумы компетенциясенә съездларны әзерләү мәсьәләләре, съезд каравына кертелүче докладлар, тәкъдимнәр һәм резолюцияләрне алдан карау, чираттагы финанс елына Совет планнарын, программаларын һәм бюджетын карау, аларны үтәүгә контроль керә.

Совет Президиумы еллык хисапны, еллык бухгалтерлык балансын раслый.

Совет Президиумы Совет секретариатын, Советның башка органнарын тотуга чыгымнар системасын, аларның структурасын, штат расписаниесен раслый.

Совет Президиумы Совет рәисе һәм секретариаты турындагы нигезләмәне раслый.

8.3. Совет Президиумы хуҗалык җәмгыяте төзү яисә хуҗалык җәмгыяте эшчәнлегендә катнашу турында; коммерциячел булмаган оешма төзү яисә коммерциячел булмаган оешма эшчәнлегендә катнашу турында; хуҗалык җәмгыяте яисә коммерциячел булмаган оешма эшчәнлегендә катнашуны туктату турында карарлар кабул итә; массакүләм мәгълүмат чараларын гамәлгә кую һәм массакүләм мәгълүмат чараларын гамәлгә куючылыкны туктату турында; хезмәттәшлек турында шартнамәләр төзү хакында карарлар кабул итә.

8.4. Совет Президиумы үз эшчәнлегендә Совет съездына хисап бирә. Президиумның барлык карарлары Совет съездында игълан ителергә тиеш.

Совет съезды президиумның теләсә-кайсы карарын юкка чыгарырга һәм әлеге мәсьәлә буенча башка карар кабул итәргә хокуклы.

8.5. Совет Президиумы съезд тарафыннан унбер кеше составында сайлана. Президиум составына вазыйфасы буенча Совет рәисе керә.

Президиумны сайлау тәртибен съезд билгели.

Совет президиумы әгъзаларының вакыты биш ел.

Муниципаль берәмлекнең вәкиллекле органы депутатының вәкаләтләре вакытыннан алда туктатылган очракта, ул президиум составыннан чыккан дип санала.

8.6. Президиум утырышы Совет рәисе тарафыннан кирәк булганда ләкин кимендә өч айга бер тапкыр чакырыла.

Президиум утырышы, әгәр аның эшендә президиумның гамәлдәге әгъзаларыннан яртысыннан күбрәге катнашса, хокуклы булып санала.

Президиумның һәр әгъзасы бер тавышка ия һәм үз вәкаләтләрен башка затка тапшыра алмый.

 Президиум карары, әгәр аңа утырышта катнашкан президиум әгъзалары саныннан күпчелеге тавыш бирсә, кабул ителгән дип санала.

Президиум тарафыннан карарлар кабул итү читтән торып тавыш бирү (сораштыру юлы) белән дә мөмкин.

8.7. Президиум утырышларында Совет рәисе рәислек итә.

Президиум карарларын Совет рәисе имзалый.

8.8. Президиум үз составыннан президиум составы исемлегеннән күпчелек тавыш белән президиум вәкаләтләре чорына Совет рәисе урынбасарын сайлап куя.

8.9. Совет рәисе булмаган очракта Совет рәисе урынбасары:

– Совет президиумы утырышын чакыра;

* Совет президиумы утырышында рәислек итә;

– Совет президиумы карарларына кул куя.

9 статья. **Совет рәисе**

9.1. Совет рәисе съезды тарафыннан биш елга муниципаль берәмлекләр башлыклары, муниципаль берәмлекләрнең вәкиллекле органнары рәисләре, муниципаль берәмлекләрнең вәкиллекле органнары депутатлары арасыннан сайлана. Рәис үз вазыйфаларын башка эштән азат ителгән нигездә башкара.

9.2. Совет рәисе Совет съезды утырышында яшереп яисә ачык тавыш биреп (съезд карары буенча) сайлана.

9.3. Рәис ышанычнамәдән башка, катгый съезд карарлары нигезендә эш йөртеп, Совет мәнфәгатьләрен Россия Федерациясе дәүләт хакимияте органнары, Татарстан Республикасы дәүләт хакимияте органнары һәм җирле хакимият органнары, муниципаль берәмлекләрнең бердәм Гомумроссия берләшмәсе идарә органнары, халыкара хөкүмәт һәм хөкүмәтнеке булмаган оешмалар, Россия оешмалары, учреждениеләре, предприятиеләре һәм гражданнары белән үзара мөнәсәбәтләрдә күтәрә.

9.4. Совет рәисе түбәндәгеләргә вәкаләтле:

9.4.1. Совет исеменнән төрле чараларда, киңәшмәләрдә, матбугат конференцияләрендә чыгыш ясарга, шул исәптән Совет исеменнән белдерү ясарга һәм йомгаклау документларына кул куярга;

9.4.2. Кирәк булган очракларда. Совет исеменнән эш итәргә хокуклы затларны билгеләргә;

9.4.3. Совет президиумын чакырырга;

9.4.4. Президиум яисә съезд карары буенча Совет съездына Советка яңа әгъзалар кабул итү һәм Совет әгъзалыгыннан төшереп калдыру турында тәкъдимнәр кертергә.

9.4.5. Советның шәхси башкарма органы вәкаләтләрен тормышка ашырырга, аудитор тикшерүләре уздыруны билгеләргә;

9.4.6. Совет секретариаты эшчәнлеге белән гомуми җитәкчелекне башкарырга;

9.4.7. Совет президиумы каравына һәм раславына чираттагы финанс елына Совет бюджеты проектын һәм узган финанс елында Совет бюджетын үтәү турында хисапны тәкъдим итәргә;

9.4.8. Съезд каравына һәм раславына Совет эше планнары һәм программалары һәм аларны үтәү турында хисаплар проектларын тәкъдим итәргә;

9.4.9. Совет әгъзалары, Совет органнары һәм вазыйфаи затлары тарафыннан Совет Уставы үтәлешен күзәтеп торырга, Совет президиумына һәм Совет съездына Совет Уставын бозу фактлары турында хәбәр җибәрергә;

9.4.10. Ышанычнамәдән башка Совет исеменнән юридик әһәмиятле гамәлләр башкарырга, шул исәптән шартнамәләр һәм килешүләр төзергә;

9.4.11. Үзе алып барган предметлар буенча боерыклар чыгарырга;

9.4.12. Расланган структура һәм штат расписаниесы нигезендә Советның секретариатын формалаштырырга;

9.4.13. Совет секретариаты хезмәткәрләрен эшкә алырга һәм эштән азат итәргә, расланган штат расписаниесе чикләрендә аларга вазыйфаи окладлар билгеләргә, вазыйфаи инструкцияләрне расларга, Совет секретариаты хезмәткәрләре арасында бурычларны бүлеп бирергә, аларны бүләкләргә яки дисциплинар җәза бирергә.

9.5. Совет рәисе түбәндәге очракларда үз вәкаләтләрен вакытыннан алда туктата:

9.5.1. Совет съезды тиешле карар кабул иткәндә;

 9.5.2. Совет рәисе вазыйфасын биләүче гражданга карата судның гаепләүче хөкеме үз көченә кергәндә;

 9.5.3. Вафат булганда;

 9.5.4. Совет рәисе вазыйфасын биләүче затны вафат булган, хәбәрсез югалган яисә эшкә сәләтсез дип тану турындагы суд карары үз көченә кергәндә;

9.5.5. Үз бурычларын тупас бозып үтәгәндә;

9.5.6. Эшләрне тиешенчә алып баруга сәләтсез булуы ачыкланганда;

9.5.7. Башка җитди нигезләр булганда.

10 статья. **Советның ревизия комиссиясе**

10.1 Ревизия комиссиясе Совет органнары эшчәнлегенең Советның Устав максатларына һәм бурычларына, Совет съезды карарларына туры килүенә, Совет акчалары һәм мөлкәтеннән файдалануның законлыгына һәм нәтиҗәлелегенә, Советның финанс-хуҗалык эшчәнлеге законлыгына һәм нәтиҗәлелегенә контрольне тормышка ашыра.

Ревизия комиссиясе ел саен Советның финанс-хуҗалык эшчәнлегенә һәм мөлкәтеннән файдалануга аудит билгели.

Ревизия комиссиясе эшчәнлеге Советның ревизия комиссиясе турында съезд раслаган нигезләмә белән җайга салына.

10.2. Ревизия комиссиясе съезд тарафыннан биш кеше составында биш елга сайлана.

Ревизия комиссиясе рәисе, рәис урынбасары һәм ревизия комиссиясе секретаре ревизия комиссиясе әгъзалары тарафыннан үз составларыннан сайлана.

10.3. Ревизия комиссиясе әгъзалары Совет президиумы утырышларында киңәш бирү хокукы белән катнаша ала.

10.4. Ревизия комиссиясе әгъзалары Советның башка органарына керә, Совет рәисе, президиум әгъзасы вазыйфаларын үти, Совет секретариатында штатлы вазыйфа били алмый.

Муниципаль берәмлекнең вәкиллекле органы – ревизия комиссиясе әгъзасы депутаты вәкаләтләре вакытыннан алда туктатылган очракта, ул ревизия составыннан чыгарылган булып санала.

10.5. Ревизия комиссиясе Совет съездына еллык доклад тапшыра.

11статья. **Совет мөлкәте һәм акчалары**

11.1. Совет мөлкәте аның балансында булган һәм Совет милке булып торган матди кыйммәтләрдән һәм финанс ресурсларыннан гыйбарәт.

11.2. Совет әлеге Уставта беркетелгән максатларга ирешү өчен:

– Россия Федерациясе законнары нигезендә үз милкендә биналарга һәм корылмаларга, җиһазларга, инвентарьга, рубльләрдә һәм чит ил валютасында акчаларга, кыйммәтле кәгазьләргә һәм башка мөлкәткә ия була ала;

– Россия Федерациясе законнары нигезендә үз исеменнән Татарстан Республикасы муниципаль берәмлекләренә, башка юридик затларга мөлкәт һәм акчалар тапшыра ала.

11.3. Совет мөлкәте түбәндәгеләр исәбенә формалаша:

– Совет әгъзаларының әгъзалык һәм өстәмә мөлкәти кертемнәре, юридик һәм физик затлар ягыннан бүләк, иганәләр һәм акча яисә матди рәвештә башка керемнәр;

* Совет гамәлгә куйган яисә ул канашкан хуҗалык җәмгыятьләре керемнәреннән Советның Устав максатларын гамәлгә ашыруга юнәлтелүче керемнәр;
* үзенең Устав максатларына туры китереп Совет уздыручы чаралардан, шулай ук Совет файдасына башка оешмалар үткәрүче чаралардан алынган керемнәр;
* барлык дәрәҗәдәге бюджетлардан һәм дәүләт бюджеттан тыш фондларыннан субсидияләр;
* акцияләрдән, облигацияләрдән, башка кыйммәтле кәгазьләрдән һәм кертемнәрдән алынучы дивидендлар (керемнәр), процентлар;

– законнар белән тыелмаган башка чыганаклар.

11.4. Әгъзалар тарафыннан керү, еллык әгъзалык һәм өстәмә мөлкәти кертемнәр күләме һәм түләү тәртибен Совет съезды урнаштыра.

Керү һәм еллык әгъзалык кертемнәре, өстәмә мөлкәти кертемнәр Совет органнарын тотуга һәм әләге Уставта каралган эшчәнлекне тәэмин итүгә файдаланыла.

11.5. Әгъзаларның кертемнәре, шулай ук үз исәбенә алынган барлык мөлкәт Совет милке булып санала.

11.6. Совет закон урнаштырган тәртиптә бухгалтерлык һәм статистик хисаплылык алып бара.

12 статья. **Советны үзгәртеп оештыру һәм бетерү**

12.1. Совет эшчәнлеге законнарда каралган очракларда, съезд карары буенча Советны үзгәртеп оештыру яисә бетерү юлы белән туктатыла.

Советны бетерү турында карар кабул итеп, съезд ликвидация комиссиясе төзи.

12.2. Советны бетерү турында карар съезд тарафыннан Совет әгъзаларының гомуми саныннан кимендә өчтән икесе тавышы белән кабул ителергә мөмкин.

12.3. Совет бетерелгәндә кредиторлар һәм Совет әгъзалары таләпләрен канәгатьләндергәннән соң калган мөлкәт Совет гамәлгә кую документлары нигезендә ул төзелгән мәнфәгатьләр максатларына юнәлтелә.

12.4. Бердәм дәүләт юридик затлар реестрына тиешле язу кертелгәннән соң Советны бетерү тәмамланган, ә Совет яшәүдән туктаган булып санала.

**Эчтәлек**

1статья. Гомуми нигезләмәләр 2

2 статья. Советның максатлары һәм бурычлары 3

3 статья. Совет әгъзалары 4

4 статья. Совет органнары 5

5 статья. Совет әгъзаларының хокуклары һәм бурычлары 5

6 статья. Совет әгъзалыгына кабул итү һәм аннан чыгу тәртибе 6

7 статья. Совет съезды 7

8 статья. Совет президиумы 8

9 статья. Совет рәисе 10

10 статья. Советның ревизия комиссиясе 11

11статья. Совет мөлкәте һәм акчалары 12

12 статья. Советны үзгәртеп оештыру һәм бетерү 13